rejauldu/bengali-wikipedia huggingface dataset:
ভোলোদিমির ভোলোদিমিরোভিচ ব্রাঝকো (; জন্ম: ২৩ জানুয়ারি ২০০২; ভোলোদিমির ব্রাঝকো নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব দিনামো কিয়েভ এবং ইউক্রেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  ২০ সালে, ব্রাঝকো ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২৪ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন ভোলোদিমির ভোলোদিমিরোভিচ ব্রাঝকো ২০০২ সালের ২৩শে জানুয়ারি তারিখে ইউক্রেনের জাপোরিঝিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ব্রাঝকো ইউক্রেন অনূর্ধ্ব-১৫, ইউক্রেন অনূর্ধ্ব-১৬, ইউক্রেন অনূর্ধ্ব-১৭ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০ সালের ১৭ই অক্টোবর তারিখে তিনি ইতালি অনূর্ধ্ব-১৬ দলের বিরুদ্ধে ম্যাচে ইউক্রেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2933065 ইউক্রেনের বয়সভিত্তিক দলের হয়ে তিনি প্রায় ৪ বছরে ৩৪ ম্যাচে অংশগ্রহণ করে ৩টি গোল করেছেন।  ২০২৪ সালের ২১শে মার্চ তারিখে, ২২ বছর, ১ মাস ও ২৭ দিন বয়সে, ডান পায়ে ফুটবল খেলায় পারদর্শী ব্রাঝকো বসনিয়া ও হার্জেগোভিনার বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইউক্রেনের হয়ে অভিষেক করেছেন।https://int.soccerway.com/matches/2024/03/21/europe/european-championship-qualification/bosnia-herzegovina/ukraine/4271850/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/em-qualifikation-2023-2024-playoffs-halbfinale-bosnien-herzegowina-ukraine/ ম্যাচে তিনি ১৪ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4231219 ম্যাচটি ইউক্রেন ২–১ গোলের ব্যবধানে জয়লাভ করেছিল।https://www.national-football-teams.com/matches/report/38630/Bosnia_Herzegovina_Ukraine.html ইউক্রেনের হয়ে অভিষেকের বছরে ব্রাঝকো সর্বমোট ২ ম্যাচে অংশগ্রহণ করেছেন।   পরিসংখ্যান আন্তর্জাতিক   দল  সাল  ম্যাচ  গোল ইউক্রেন  ২০২৪  ২  ০ সর্বমোট  ২  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব দিনামো কিয়েভের খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:ইউক্রেনের অনূর্ধ্ব-১৭ আন্তর্জাতিক ফুটবলার বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার বিষয়শ্রেণী:ইউক্রেনের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব জরিয়া লুহানস্কের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড়
পরিপাকতন্ত্রের শারীরবৃত্তে জেজুনাম () হল ক্ষুদ্রান্ত্রের তিনভাগের মধ্যবর্তী ভাগটির নাম। এটি ডিওডেনাম ও ইলিয়ামের মাঝে অবস্থিত।ডিওডেনাম থেকে জেজুনামে পরিবর্তনকারী অংশটিকে ট্রাইটসের লিগামেন্ট বলা হয়।  প্রাপ্তবয়স্ক মানুষের ক্ষুদ্রান্ত্র প্রায় ৬ মিটার লম্বা, এর মধ্যে জেজুনামের দৈর্ঘ্য ২.৫ মিটার। জেজুনামের পিএইচ (pH)সাধারণত ৭ ও ৮-এর মধ্যে থাকে (নিরপেক্ষ থেকে সামান্য ক্ষারীয়)।  গঠন  জেজুনামে ব্রুনারের গ্রন্থি, পেয়ার্স প্যাচ প্রভৃতি কম পরিমাণে দেখা যায়। এই স্থানে মূলত কিছু খাঁজ দেখা যায় যা কারক্রিং-এর ভালভ নামে পরিচিত। এগুলি শোষণের তল বৃদ্ধি করে।   ইলিয়ামের চেয়ে জেজুনামে কম পরিমাণে পেয়ার্স প্যাচ থাকে।  জেজুনামের ব্যাস ইলিয়ামের থেকে অনেক বেশি হয়।  কাজ উৎসেচক দ্বারা পাচিত খাদ্যকে শোষণ করতে জেজুনাম গুরুত্বপূর্ণ ভূমিকা পালন করে। পাচিত খাদ্য শোষণ এর পর শর্করা ও প্রোটিন সরাসরি রক্তবাহ দ্বারা এবং লিপিড লসিকাবাহ দ্বারা শোষিত হয়। পরে তা হেপাটিক পোর্টাল সংবহনতন্ত্র দ্বারা পরিবাহিত হয়ে যকৃতে পৌঁছায়।  অন্যান্য প্রাণীদেহে মাছের দেহে ক্ষুদ্রান্ত্রের ভাগগুলি পার্থক্য করা যায় না। অন্যান্য প্রাণীদের ক্ষেত্রে জেজুনামের বদলে মধ্য-ক্ষুদ্রান্ত্র শব্দটি ব্যবহার করা যায়।  তথ্যসূত্র  বহিঃসংযোগ Gastrolab.net:The Jejunum Peyer's patches    – "Abdominal Cavity: The Jejunum and the Ileum"    বিষয়শ্রেণী:পরিপাকতন্ত্র
মিলন মেলা () হল কলকাতার একটি প্রাথমিক প্রদর্শনী এবং কনভেনশন সেন্টার। এর প্রদর্শনীর স্থান ৩১.৮৯৪ বর্গ মিটার এবং এটি কলকাতার বৃহত্তম প্রদর্শনী কেন্দ্র। এটা পশ্চিমবঙ্গ সরকার, পশ্চিমবঙ্গে ট্রেড উন্নয়ন সংস্থা (WBTPO) দ্বারা মালিকানাধীন এবং পরিচালিত হয়।   সংক্ষিপ্ত বিবরণ  মিলান মেলা ২০০৮ সালে নির্মিত হয়েছিল। এর উদ্দেশ্য হল বাণিজ্য ও শিল্প, শিল্প ও সংস্কৃতি এবং পশ্চিমবঙ্গ রাজ্য অন্যান্য সেবা উন্নীত করা একটি বাণিজ্য মেলা প্রদান করা। WBTPO এছাড়াও শিল্প এবং সংস্কৃতির প্রচার জন্য জাতীয় ও আন্তর্জাতিক বাণিজ্য মেলা, প্রদর্শনী এবং সম্মেলন এবং অন্যান্য ঘটনা সংগঠিত করতে পরিকল্পনা করে। এছাড়াও অন্যান্য সেবা, বিনোদন ইত্যাদি এবং গঠন করা / সেট আপ, এবং পশ্চিমবঙ্গের প্রদর্শনী কমপ্লেক্স স্থানীয় কাজ বজায় রাখার জন্য, জাতীয় ও বাণিজ্য ও শিল্প প্রচারের জন্য যেমন কমপ্লেক্স বা অন্য কোথাও রাজ্যের মধ্যে আন্তর্জাতিক প্রদর্শনীর জন্য অধিষ্ঠিত হয়েছিল। সরকার আশা করেছিল অন্যান্য মিত্র ভারতের সুবিধা এবং বিদেশী ছোট মিটিং থেকে বড় মেলা, ছোটো কোন ঘটনা, উন্নত বাণিজ্য মেলা অধিষ্ঠিত করার জন্য মিলান মেলা পপ্রাঙ্গণে আমন্ত্রণ বরাবর। মিলান মেলা এছাড়াও হস্তশিল্প থেকে ভারি যন্ত্রপাতি, ছাপানো ও প্রিন্টিং যন্ত্রপাতি, অটো শো ইত্যাদি ছোটো আইটেম প্রদর্শন করতে পরিকল্পনা করা হয়েছিল।   তথ্যসূত্র   বিষয়শ্রেণী:কলকাতার ভবন ও স্থাপনা বিষয়শ্রেণী:ভারতের সরকারি ভবন বিষয়শ্রেণী:২০০৮-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের সরকারি ভবন বিষয়শ্রেণী:ভারতে সম্মেলন কেন্দ্র
ভাদাউর () ভারতের পাঞ্জাব রাজ্যের সানগ্রুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৯ মিটার (৭১৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ভাদাউর শহরের জনসংখ্যা হল ১৬,৮১৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫০%। পুরুষদের মধ্যে সাক্ষরতার হার ৫৪% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে ভাদাউর এর সাক্ষরতার হার কম।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
এলএসভিডি+ – ফেডারেশন কুইয়ার ডাইভার্সিটি নামক সংস্থাটি জার্মানির বৃহত্তম বেসরকারি এলজিবিটি অধিকার সংস্থা হিসাবে পরিচিত। ১৯৯০ সালে এই সংস্থার প্রতিষ্ঠা হয়। এলএসভিডি+ সংস্থাটি আন্তর্জাতিক লেসবিয়ান, গে, বাইসেক্সুয়াল, ট্রান্সজেন্ডার এবং ইন্টারসেক্স সম্প্রদায়ের মানুষদের বৃহত্তর সংগঠন আইএলজিএ-ওয়ার্ল্ড -এর গুরুত্বপূর্ন অংশ হিসাবে পরিচিত।LSVD – Founding   ১৯৯২ সালে এলএসভিডি+ সংগঠন সমকামী বিবাহের পক্ষে প্রচারণার চালায়। এই প্রচারণার মাধ্যমে সংগঠনটি সমগ্র জার্মানি জুড়ে তাদের নিজস্ব পরিচিতি লাভ করে। এলএসভিডি+ -এর দুটি প্রধান কার্যালয় রয়েছে যাদের মধ্যে একটি কার্যালয় জার্মানির রাজধানি শহর বার্লিনে অবস্থিত। সংস্থার অপর কার্যালয় জার্মানির কোলোন শহরে অবস্থিত।  ১৯৯০ সালে এলএসভিডি+ সংগঠনের প্রতিষ্ঠা হয়। প্রথমে এই সংস্থার নাম ছিল শ্বুলেনভারবান্ড ইন ডার ডিডিআর (এসভিডি)। প্রতিষ্ঠার পর থেকেই সমকামী মানুষদের সামাজিক অধিকারের জন্য এই সংস্থাটি সফলভাবে প্রচারণা চালায়। পরে আবার এই সংস্থা তার নাম পরিবর্তন করে এবং নতুন নাম রাখা হয়, লেসবেন- উন্ড শ্বুলেনভারবান্ড ইন ডয়চল্যান্ড (এলএসভিডি)। অবশেষে ২০২৪ সালের মার্চ মাসে সংস্থাটি নাম রাখা হয় এলএসভিডি+ – ফেডারেশন কুইয়ার ডাইভার্সিটি (এলএসভিডি+)। এই নতুন নামকরনের মাধ্যমে সংস্থাটি এলজিবিটি সম্প্রদায়ের বৈচিত্র্য ও সাম্যের প্রতি তাদের সম্মান প্রকাশ করে। এই নাম পরিবর্তন সংগঠনের লক্ষ্য ও দৃষ্টিভঙ্গির বিস্তৃতি এবং আরও অন্তর্ভুক্তিমূলক পরিচয়ের প্রতিফলন ঘটায়।  এলএসভিডি+ -এর পরিচালনা পর্ষদে অনেক বিশিষ্ট ও জ্ঞানীগুনী ব্যাক্তিদের সমাগম লক্ষ্য করা যায়। ম্যানফ্রেড ব্রুনস, ভলকার বেক, এডুয়ার্ড স্ট্যাপেল, গুন্টার ডোয়ারেক এবং হালিনা বেন্ডকোস্কি সংস্থার পরিচালনা পর্ষদের অংশ ছিলেন। এছাড়াও কমিক রচয়িতা রাল্ফ কোনিগ, কৌতুকাভিনেতা হেলা ভন সিনেন, বিশিষ্ট পরিচালক রোজা ভন প্রানহেইমের মতো শিল্পকলা জগতের সাথে যুক্ত বহু মানুষ এবং রাজনীতি ও বিজ্ঞান জগতের মানুষ এই সংগঠনের সাথে যুক্ত ছিলেন। যৌনতত্ত্ববিদ রোল্ফ গিন্ডর্ফ এবং আরও অনেকে এই সংগঠনের বিশিষ্ট সদস্য ছিলেন। এই সংগঠনটি জার্মানির এলজিবিটি সম্প্রদায়ের জন্য একটি শক্তিশালী প্ল্যাটফর্ম হিসেবে কাজ করে, যা সামাজিক ন্যায়বিচার এবং সমান অধিকারের জন্য সংগ্রামকে আরও জোরদার করে। এলএসভিডি+  ভবিষ্যতে আরও বৈচিত্র্যময় ও মানবিক সমাজ গঠনের কাজে নিবেদিত থাকবে।   তথ্যসূত্র   বিষয়শ্রেণী:১৯৯০-এ প্রতিষ্ঠিত সংগঠন বিষয়শ্রেণী:জার্মানিতে এলজিবিটিকিউ রাজনৈতিক অ্যাডভোকেসি গ্রুপ
নজরুল ইসলাম রিতু (জন্ম ১৫ জুন ১৯৭৯) একজন বাংলাদেশী আন্দোলন কর্মী এবং রাজনীতিবিদ। তিনি ত্রিলোচনপুরে ১৫ জুন ১৯৭৯ সালে জন্মগ্রহণ করেন। তিনি বাংলাদেশের প্রথম তৃতীয় লিঙ্গের (হিজড়া) নির্বাচিত ইউনিয়ন পরিষদ চেয়ারম্যান। তিনি ঝিনাইদহের ত্রিলোচনপুরে থাকেন। স্থানীয়দের মাঝে তিনি ঋতু হিজড়া নামে পরিচিত।   জীবন এবং কর্মজীবন  নজরুল ইসলাম ঋতুর জন্ম যদিও ত্রিলোচনপুরে, কিন্তু যখন তার বয়স পাঁচ, তখন তাকে পালিয়ে যেতে হয় গ্রাম ছেড়ে শহরে। পরে তিনি ঢাকার ডেমরা থানায় অবস্থিত একটি হিজড়া কেন্দ্রে আশ্রয় নেন প্রায় ২৫ বছর। যখন তার বয়স ত্রিশের কাছাকাছি, তখন তিনি আবার ফিরে আসেন প্রিয় জন্মভূমি  ত্রিলোচনপুরে সেবার জন্য এবং তার দাতব্য ও সহায়তামূলক কাজের জন্য পরিচিতি লাভ করে, যার মধ্যে উল্লেখযোগ্য হল স্থানীয় কয়েকটি হিন্দু মন্দিরে অনুদান এবং দুটি নতুন মসজিদ নির্মাণে সহায়তাকরণ। রিতু ২০২০ সালে ঝিনাইদহ জেলা থেকে তার রাজনৈতিক জীবন শুরু করেন, এবং "দুর্নীতি নির্মূল এবং মাদকের আতঙ্ক নির্মূল করার" প্রতিশ্রুতি দেন। তিনি নির্বাচনে স্বতন্ত্র হিসেবে প্রতিদ্বন্দ্বিতা করেন এবং ক্ষমতাসীন আওয়ামী লীগ সমর্থিত তার প্রতিপক্ষ নজরুল ইসলাম সানাকে ২:১ অনুপাতের বিপুলসংখ্যক ভোটে পরাজিত করে জয়লাভ করেন।   উন্নয়ন পরিকল্পনা   ইউপি তে হাসপাতাল করা।  গ্রামের রাস্তাঘাট উন্নয়ন কাজ করা।  ইউপির সমস্ত প্রক্রিয়াগুলি জনগণের জন্য আরো সহজ করে তোলা।   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী এলজিবিটিকিউ ব্যক্তি
কোথায় আমার নীল দরিয়া বাংলাদেশী কণ্ঠশিল্পী আব্দুল জব্বারের প্রথম মৌলিক গানের অ্যালবাম। অ্যালবামের গীতিকার আমিরুল ইসলাম এবং সুরকার গোলাম সারোয়ার। ২০১৭ সালে অনলাইনে মুক্তি পেলে অ্যালবামটি সংবাদ মাধ্যমে ব্যাপক আলোচিত হয়।   প্রেক্ষাপট  কোথায় আমার নীল দরিয়া অ্যালবামের কাজ শুরু হয় ২০০৮ সালে। অ্যালবামের এখানে আমার পদ্মা মেঘনা গানটি শিল্পী আব্দুল জব্বারের কণ্ঠে রেকর্ড হয় বাংলাদেশ টেলিভিশনে প্রচারের জন্যে। পরে তিনি ঐ গানের গীতিকার আমিরুল ইসলামের কাছে একটি অ্যালবাম করার ইচ্ছা প্রকাশ করলে গীতিকার আমিরুল অ্যালবামের বাকি গানগুলো রচনা করেন এবং সুরকার গোলাম সারোয়ার তাতে সুরারোপ করেন। ২০০৯ সালে অ্যালবামের কাজ শেষ হলেও নানা জটিলতার কারণে অ্যালবামটি মুক্তি পায় ২০১৭ সালে। রেকর্ডের পর থেকে অ্যালবামের গানগুলো বিশেষ করে এখানে আমার পদ্মা মেঘনা গানটি বাংলাদেশ টেলিভিশনসহ বেসরকারি বিভিন্ন টিভি চ্যানেলে প্রচারিত হয়।   নামকরণ  প্রথমে অ্যালবামটির নামকরণ করা হয় 'মা আমার মসজিদ মা আমার মন্দির'। পরবর্তীতে শিল্পী আব্দুল জব্বারের 'ওরে নীল দরিয়া' গানের সাথে মিল রেখে অ্যালবামের নাম দেওয়া হয় কোথায় আমার নীল দরিয়া।   অ্যালবাম পরিচিতি   কোথায় আমার নীল দরিয়া বাংলা গানের কিংবদন্তি ও স্বাধীন বাংলা বেতার কেন্দ্রের শিল্পী মোঃ আব্দুল জব্বারের প্রথম একক অ্যালবাম। ৯টি মৌলিক গান দিয়ে অ্যালবামটি সাজানো। অ্যালবামের গীতিকার মোঃ আমিরুল ইসলাম। সুরকার গোলাম সারোয়ার। এই অ্যালবামে সবরকম আবেগের গান রয়েছে। একদিকে গানগুলোর পরতে পরতে প্রকাশ পায় প্রেম, বিরহ, মিলনের চরম আকুতি; অন্যদিকে গানগুলোর পঙক্তিজুড়ে শ্যামল স্নিগ্ধ আবহমান বাংলার রূপ ও ঐতিহ্য মূর্ত হয়ে ওঠে। এতে মা, মাটি, দেশ, ধর্ম, সমাজ সবকিছু উঠে এসেছে।   উল্লেখযোগ্য গান   আমি আপন ঘরের জানলাম না খবর  মা আমার মসজিদ  এখানে আমার পদ্মা মেঘনা  প্রেমের বিষকাঁটা   নয়নে মেখো না কাজল  আমাকে তোমাদের ভালো না লাগলেও  আমি দুঃখকে বলেছি   তথ্যসূত্র   বিষয়শ্রেণী:২০১৭-এর অ্যালবাম বিষয়শ্রেণী:বাংলাদেশী সঙ্গীত অ্যালবাম বিষয়শ্রেণী:বাংলাদেশী শিল্পী কর্তৃক আধুনিক গানের অ্যালবাম বিষয়শ্রেণী:বাংলাদেশী শিল্পী কর্তৃক বাংলা গানের অ্যালবাম বিষয়শ্রেণী:বাংলা ভাষার অ্যালবাম
ভাংবাড়ীয়া ইউনিয়ন বাংলাদেশের চুয়াডাঙ্গা জেলার একটি প্রশাসনিক এলাকা।   অবস্থান  এই ইউনিয়টি বাংলাদেশের দক্ষিণ-পশ্চিমাঞ্চলের খুলনা বিভাগের চুয়াডাঙ্গা জেলার আলমডাঙ্গা উপজেলার অন্তর্গত। এর পশ্চিমে মেহেরপুর জেলা, উত্তরে কুষ্টিয়া জেলা, দক্ষিণে গাংনী ইউনিয়ন এবং পুর্বে হারদী ইউনিয়ন অবস্থিত। ইউনিয়নটির পাশ দিয়ে মাথাভাঙ্গা নদী প্রবাহিত হচ্ছে।   প্রশাসনিক এলাকা  এখানে মোট ১২টি গ্রাম আছে; এগুলো হলোঃ * ভাংবাড়ীয়া; * হাটবোয়ালিয়া; * বড়বোয়ালিয়া; * নগরবোয়ালিয়া; * গৌরীহ্রদ; *বগাদী; * খোরদ; * মহেষপুর; * রাধানগর; * ভোগাইল; * বাঁশবাড়ীয়া এবং বাঁচামারী।   শিক্ষা   এখানে ১০ টিপ্রথমিক বিদ্যালয় ৪ টি মাধ্যমিক বিদ্যালয় এবং ১ টি মাদ্রাসা রয়েছে।   তথ্যসূত্র       বহিঃসংযোগ   সরকারি তথ্য বাতায়ন।
আবুল হুসাইন ইসহাক ইবনে ইবরাহিম (, মৃত্যু জুলাই ৮৫০) ছিলেন ৯ম শতাব্দীতে আব্বাসীয় খিলাফতের একজন কর্মকর্তা। তিনি তাহিরি রাজবংশের সদস্য ছিলেন। খলিফা আল-মামুন, আল-মুতাসিম, আল-ওয়াসিক ও আল-মুতাওয়াক্কিলের শাসনামলে তিনি একজন গুরুত্বপূর্ণ ব্যক্তিত্ব ছিলেন। তার মৃত্যুর পর কিছুকাল তার পুত্রদের হাতে ছিল। পরে তা মুহাম্মদ ইবনে আবদুল্লাহ ইবনে তাহিরকে অর্পণ করা হয়।   তথ্যসূত্র                        বিষয়শ্রেণী:৮৫০-মৃত্যু বিষয়শ্রেণী:বাগদাদের তাহিরি গভর্নর বিষয়শ্রেণী:৯ম শতাব্দীর ইরানি ব্যক্তি বিষয়শ্রেণী:৯ম শতাব্দীতে ইরান বিষয়শ্রেণী:৮৫০-এ মৃত্যু
শ্রীতু কৃষ্ণণ (জন্ম: ২ মে ১৯৯৯) একজন ভারতীয় অভিনেত্রী, যিনি তামিল এবং মালয়ালম টেলিভিশন শিল্পে অভিনয় করেন। তিনি বিজয় টিভিতে ৭সি টেলিভিশন ধারাবাহিকে অভিষেক করেছিলেন। তিনি টেলিভিশন ধারাবাহিক অয়ুথা এঝুথু-তে ইন্দিরা এবং আম্মায়ারিয়াথে-তে আলীনা পিটার চরিত্রে অভিনয় করার জন্য পরিচিত।   প্রারম্ভিক জীবন  কৃষ্ণণ কেরলের এর্নাকুলামে জন্মগ্রহণ করেন এবং চেন্নাইয়ের সেন্ট ফ্রান্সিস জেভিয়ার অ্যাংলো-ইন্ডিয়ান হায়ার সেকেন্ডারি স্কুলে তার স্কুলের পড়াশোনা শেষ করেন। তিনি চেন্নাইয়ের ইথিরাজ কলেজ ফর উইমেন থেকে বিএ অর্থনীতি ডিগ্রি অর্জন করেছেন। তিনি এমএ অর্থনীতিতে (দূর শিক্ষা) স্নাতকোত্তর।   টেলিভিশন   বছর শিরোনাম ভূমিকা চ্যানেল ভাষা মন্তব্য  ২০১২ – ২০১৩ ৭সি বেন্নিলা বিজয় টিভি তামিল  ২০১২ ওডি ভিলায়দু পাপ্পা প্রতিযোগী কালাইনার টিভি ২০১৫ মারি মারি বিজয় টিভি ২০১৫ মেলে থিরন্ধথু কাডাভু সেলভি জি তামিল  ২০১৭ ড্যান্সিং খিলাড়িজ প্রতিযোগী ২০১৭ – ২০১৮ কল্যাণমম কল্যাণম কমলী স্টার বিজয়  ২০১৮ জোড়ি ফান আনলিমিটেড প্রতিযোগী বিজয় টিভি  ২০১৮ সুপার সিঙ্গার (মৌসুম ৬) অতিথি  ২০১৮ এনকিট্টা মোধাডে অতিথি  ২০১৯ পেট্টা র‍্যাপ প্রতিযোগী জি তামিল  ২০১৯ বোয়িং বোয়িং প্রতিযোগী জি কেরালাম মালয়ালম  ২০১৯ অয়ুথা এঝুথু ইন্দিরা বিজয় টিভি তামিল  ২০২০ – বর্তমান আম্মায়ারিয়াথে আলীনা পিটার এশিয়ানেট মালয়ালম  ২০২০ আভারদোপ্পাম আলিয়ুম আছায়ানুম ওনাম বিশেষ টেলিফিল্ম  ২০২১ মুরাত্তু সিঙ্গেলস বিচারক বিজয় টিভি তামিল  ২০২১ স্টার্ট মিউজিক মৌসুম ৩ প্রতিযোগী এশিয়ানেট মালয়ালম এছাড়াও প্রোমোতে অতিথি উপস্থিতি  ২০২২ – বর্তমান সুপার কুইন প্রতিযোগী জি তামিল তামিল  ২০২২ হ্যাপি ভ্যালেন্টাইন্স ডে নৃত্যশিল্পী এশিয়ানেট মালয়ালম  ২০২২ মৌনারাগাম আলীনা পিটার এশিয়ানেট অতিথি উপস্থিতি   চলচ্চিত্রের তালিকা   বছর শিরোনাম ভূমিকা ভাষা মন্তব্য  ২০১৫ ১০ এন্দ্রথুকুল্লা জেমস বন্ডের বোন তামিল অভিষেক চলচ্চিত্র  ২০১৭ রেঙ্গুন স্বভূমিকা তামিল ২০১৮ ইরাট্টু আরায়িল মুরাট্টু কুত্‌তু বীরার সম্ভাব্য স্ত্রী তামিল ২০২০ বার্স্ট আউট স্বভূমিকা তামিল স্বল্পদৈর্ঘ্য চলচ্চিত্র   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কেরলের অভিনেত্রী বিষয়শ্রেণী:কেরলের ব্যক্তি
[[File:The Surrender of Kandahar.jpg|thumb|কান্দাহারের আত্মসমর্পণ, ১৬৩৮ সালে মুঘল সম্রাট শাহজাহান কর্তৃক সফলভাবে শহর অধিকার বিষয়ক অনুচিত্র।]]  পাদশাহনামা () (Chronicle of the Emperor) হল মুঘল সম্রাট শাহজাহানের সময়কার সরকারি লিখিত চিত্রায়িত ইতিহাস। এর অধিকাংশ গুরুত্বপূর্ণ রচনাগুলো দুইখণ্ডে আবদুল হামিদ লাহোরির রচিত।Majumdar, R. C. (ed.) (2007). The Mughul Empire, Mumbai: Bharatiya Vidya Bhavan, , p.9  ইতিহাস  শাহজাহান তার শাসনামলের অষ্টম বছরে তার শাসনামল নিয়ে মুহাম্মদ আমিন কাজভিনিকে  সরকারিভাবে ইতিহাস রচনা করতে বলেন। কাজভিনি ১৬৩৬ সালে পাদশাহনামা রচনা সমাপ্ত করেন। এতে শাহজাহানের শাসনের প্রথম দশ চান্দ্রবছরের বিবরণ রয়েছে।  জালালউদ্দিন তাবাতাবায়ি আরেকটি পাদশাহমানা লিখেছেন। কিন্তু তাতে শুধু পঞ্চম থেকে অষ্টম অর্থাৎ চার বছরের বিবরণ রয়েছে। পরে আবদুল হামিদ লাহোরিকে এ দায়িত্ব দেয়া হয়। তিনি দুই খণ্ডে তা সমাপ্ত করেন। প্রথম খন্ড কাজভিনির কাজের উপর ভিত্তি করে রচিত হয়েছে, তবে বিস্তারিত আকারে। দ্বিতীয় খণ্ডে শাহজাহানের পরের দশ চান্দ্রবছরের বিবরণ লিপিবদ্ধ হয়। এটি তিনি ১৬৪৮ সালে শেষ করেন। লাহোরি ১৬৫৪ সালে মারা যান। লাহোরির এক ছাত্র মুহাম্মদ ওয়ারিসকে শাহজাহানের বাকি জীবন লিপিবদ্ধ করে তা সম্পূর্ণ করার দায়িত্ব দেয়া হয়। তিনি এটি ১৬৫৬ সালে সমাপ্ত করেন। তার কর্ম এশিয়াটিক সোসাইটি কর্তৃক লাহোরির পাদশাহনামার তৃতীয় খন্ড রূপে প্রকাশিত হয়।  এই রচনাগুলো শাহজাহানের শাসনামল সম্পর্কে জানার গুরুত্বপূর্ণ সূত্র। এর পান্ডুলিপিতে অঙ্কিত চিত্রগুলো বিয়ে ও অন্যান্য কার্যকলাপের মাধ্যমে শাহজাহানের দরবারের অবস্থা তুলে ধরে।  বর্তমান পান্ডুলিপি ১৭৯৯ সালে আওধের নবাব তৃতীয় জর্জকে পাদশাহনামা পাঠান। বর্তমানে উইন্ডসর দুর্গের রাজকীয় লাইব্রেরীতে লাহোরির পাদশাহনামা এর রাজকীয় চিত্রায়িত পান্ডুলিপি সংরক্ষিত আছে। কাজভিনি ও ওয়ারিসের পান্ডুলিপি ব্রিটিশ লাইব্রেরীতে সংরক্ষিত আছে। এছাড়া ভারতের পাটনার খোদা বখশ অরিয়েন্টাল লাইব্রেরীতে একটি পান্ডুলিপি রয়েছে।  গ্যালারি  অনলাইন  Bádsháh-Náma of 'Abdu-L Hamíd Láhorí Packard Humanities Instituteআরও দেখুন  Sháh Jahán-Náma of 'Ináyat Khán  তথ্যসূত্র  আরও পড়ুন  The King of the World: The Padshahnama: An Imperial Mughal Manuscript from the Royal Library, Windsor Castle'', Thames & Hudson. 1997. .  (see index: p. 148-152; plate 25)  বহিঃসংযোগ  Illustrations from the Padshahnama at Royal Collection  King of the World - The Padshahnama at University of Pennsylvania  বিষয়শ্রেণী:মুঘল সাম্রাজ্য বিষয়শ্রেণী:ভারতীয় সাহিত্য বিষয়শ্রেণী:মুঘল শিল্প বিষয়শ্রেণী:ভারতীয় পাণ্ডুলিপি বিষয়শ্রেণী:১৭শ শতাব্দীর ভারতীয় বই বিষয়শ্রেণী:১৭শ শতাব্দীর ফার্সি বই
মাস্কারা () উত্তর-পশ্চিম আলজেরিয়ার একটি শহর এবং মাস্কারা প্রদেশের রাজধানী। এটি ওরান শহরের দক্ষিণ-পূর্বে অবস্থিত। এখানে প্রায় দেড় লক্ষ লোকের বাস।  ১৭০১ সালে উসমানীয়দের একটি দুর্গ শহর হিসেবে মাস্কারার প্রতিষ্ঠা হয়। স্পেনের আন্দালুসিয়া থেকে আগত বহু মুসলিমরা এখানে বাস করা শুরু করে। ১৭৯০-এর দিকে আন্দালুসীয় মুসলিমেরা এখান থেকে চলে যায় এবং উসমানীয়রা এখানে ইহুদীদের বসতি স্থাপনের জন্য নিয়ে আসে। ১৮৩২ সালে এটি ফরাসি উপনিবেশবিরোধী আমীর আবদুল কাদিরের প্রশাসনিক কেন্দ্র ছিল। ১৮৩৫ সালে ফরাসিরা শহরটি ধ্বংস করে দেয়। ১৮৪১ সালে ফরাসিরা শহরটির পূর্ণ নিয়ন্ত্রণ নেয়। ১৯৯৪ সালে এক ভূমিকম্পে এখানে ১৭১ জন মারা যায়।  মাস্কা সাদা রঙের ওয়াইনের একটি প্রসিদ্ধ ব্যবসাকেন্দ্র। এছাড়া চামড়াজাত দ্রব্য, খাদ্যশস্য ও জলপাইয়ের ব্যবসাও হয়। শহরটি দুইভাগে বিভক্ত - পুরাতন মুসলিম অংশ এবং নতুন ফরাসি অংশ।  তথ্যসূত্র  বিষয়শ্রেণী:আলজেরিয়ার শহর বিষয়শ্রেণী:আলজেরিয়া
দলিত মজদুর কিষাণ পার্টি (দলিত শ্রমিক কৃষক পার্টি) হল একটি ভারতীয় রাজনৈতিক দল যা ১৯৮৪ সালে লোকদলের অবশেষ দ্বারা প্রতিষ্ঠিত হয়েছিল। ডিএমকেপি মূলত উত্তর প্রদেশে অবস্থিত। এর নেতৃত্বে ছিলেন প্রাক্তন প্রধানমন্ত্রী চরণ সিং। এটি ২১ অক্টোবর ১৯৮৪ সালে প্রতিষ্ঠিত হয়েছিল। এটি ছিল চরণ সিংয়ের লোকদল, হেমবতী নন্দন বহুগুণার গণতান্ত্রিক সমাজতান্ত্রিক দল, রতুভাই আদানির রাষ্ট্রীয় কংগ্রেস এবং দেবী লালের মতো জনতা পার্টির কিছু সদস্যের একীভূতকরণ। পরে এর নাম পরিবর্তন করে লোকদল হয়।  ১৯৮৪ সালের লোকসভা নির্বাচনে, ডিএমকেপি ১৬৮টি আসনে প্রতিদ্বন্দ্বিতা করে এবং ৩টি আসনে জয়লাভ করে।   বিশিষ্ট সদস্যবৃন্দ    চরণ সিং, দলিত মজদুর কিষাণ পার্টির প্রতিষ্ঠাতা।  হেমবতী নন্দন বহুগুনা, ১৯৮৪ সালের সাধারণ নির্বাচনের প্রচার কমিটির সভাপতি ছিলেন।  কর্পুরী ঠাকুর ।  দেবী লাল ।  মুলায়ম সিং যাদব, দলের উত্তরপ্রদেশ শাখার সভাপতি ছিলেন।  ফগু চৌহান ।  কুম্ভ রাম আর্য।  সবিতা আম্বেদকর, রায়বরেলি লোকসভা কেন্দ্রে ডিএমকেপি-এর প্রার্থী ছিলেন।   তথ্যসূত্র      বিষয়শ্রেণী:ভারতীয় লোকদল বিষয়শ্রেণী:ভারতের কৃষকবাদী দল বিষয়শ্রেণী:১৯৮৪-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত রাজনৈতিক দল
পাটন জেলা হল পশ্চিম ভারতের গুজরাত রাজ্যের ৩৩টি জেলার মধ্যে একটি। পাটন জেলাটির উত্তরে গুজরাতের সীমানা অবস্থিত এবং উত্তর ও উত্তর-পূর্বে বনাসকাণ্ঠা জেলা, পূর্ব ও দক্ষিণ-পূর্বে মেহসানা জেলা, দক্ষিণে সুরেন্দ্রনগর জেলাএবং পশ্চিমে কচ্ছ জেলা এবং কচ্ছের রণ অবস্থিত। জেলাটির আয়তন ৫৭৯২ বর্গকিলোমিটার।  পাটনের কিছু অঞ্চল যেমন হারিজ ও সামি, কচ্ছ সীমান্তবর্তী অঞ্চল যথেষ্ট সংবেদনশীল। ভৌগোলিকভাবে সীমানা বেশ কিছুটা দূরে থাকলেও এখানে এবং পাকিস্তানের সীমান্তের মধ্যে কোনও জনবসতি নেই।  নামের উৎপত্তি এই জেলার পূর্ব নাম পাটন ছিল যা এখন এই জেলার সদর দপ্তর। এটি গুজরাতের প্রাচীন ও মধ্যযুগীয় রাজধানীগুলির মধ্যে একটি যা কে.এম. মুন্সী রচিত উপন্যাসটিতে স্পষ্টভাবে বর্ণিত রয়েছে। মূলত রাজা ভানরাজ চাভদা একটি নতুন শহর প্রতিষ্ঠা করেছিলেন এবং তার নাম রেখেছিলেন আনাহিলপুর পাটন বা আনহিলবাদ পাটন নামকরণের পরে তাঁর খুব নিকটতম বন্ধু 'আনাহিল ভারবাদ' পাটন রাজ্য প্রতিষ্ঠার পথপ্রদর্শক ছিলেন, স্থানীয় আদিবাসী, নাগরিক এবং তাঁর পিতার অনুগত যোদ্ধারাদের সহায়তায় দক্ষিণ থেকে তৎকালীন শাসকের বিরুদ্ধে দীর্ঘ লড়াই করেছিলেন। যা বর্তমানে পাটন থেকে কয়েক কিলোমিটার দূরে পঞ্চসার রাজার রাজ্য। পরে ভীমদেব, কুমারপাল, সিদ্ধরাজ এবং কর্ণদেবের মতো বেশ কয়েকটি শাসক পাটন থেকে শাসন করেছিলেন।  ইতিহাস এই জেলাটি ৯টি তালুক নিয়ে গঠিত যেমন- পাটন, সিদ্ধপুর, চানসমা, হরিজ, সামি, রাধানপুর, সানতালপুর, শঙ্করেশ্বর, সরস্বতী ইত্যাদি। ২-১০-৯৭ তারিখে পাটন জেলা মেহসানা ও বনাসকাণ্ঠা জেলার অংশ থেকে গঠিত হয়েছিল। পাটন জেলাটি গঠিত হয়- পাটন, সিদ্ধপুর, চানসমা, হরিজ ও সামি তালুক মেহসানা জেলার অন্তর্গত এবং বনাসকাণ্ঠা জেলার রাধানপুর ও সানতালপুর তালুক নিয়ে গঠিত হয়েছিল। এই জেলার সদর দফতর পাটন। এই জেলায় অনেক হিন্দু মন্দির এবং জৈন মন্দির রয়েছে। এই জেলার সদর দফতর পাটন শহর যা সব মিলিয়ে একটি গুরুত্বপূর্ণ পর্যটন কেন্দ্র তৈরি করেছে। শঙ্করেশ্বর জৈন মন্দিরের মতো ধর্মীয় স্থানগুলি জনপ্রিয় এছাড়া সহস্ট্রালিং হ্রদ এবং রানাকাই ভাভ স্থানগুলিও জনপ্রিয়।https://patandp.gujarat.gov.in  জনসংখ্যার উপাত্ত ২০১১ সালের আদমশুমারি অনুসারে, পাটন জেলার জনসংখ্যা ১,৩৪৩,৭৩৪ জন। সোয়াজিল্যান্ড এর সমান জনসংখ্যা। এই জেলাটি ভারতে ৩৫৯তম স্থান (মোট ৬৪০ এর মধ্যে)। এই জেলার জনসংখ্যার ঘনত্ব ২৩৪ জন প্রতি বর্গকিলোমিটার (৬১০/বর্গ মাইল)। ২০০১-২০১১ সময়কালে জনসংখ্যা বৃদ্ধির হার ১৩.৫৩% ছিল। পাটন জেলায় প্রতি ১০০০ জন পুরুষের মধ্যে ৯৩৫ জন মহিলার লিঙ্গ অনুপাত রয়েছে এবং সাক্ষরতার হার ৭২.৩০%।  ভারতের ২০১১ সালের আদমশুমারি অনুসারে, এই জেলার জনসংখ্যার ৯৮.৩৬% গুজরাতি এবং ১.১৭% হিন্দি ভাষায় কথা বলেন।2011 Census of India, Population By Mother Tongue  সোলার প্রোজেক্ট গুজরাত সোলার পার্ক চারাঙ্কাতে সৌর বিদ্যুৎ উৎপাদন ক্ষমতা ৩৪৫ মেগাওয়াট। এই পার্কটিকে আরও উন্নত করা হচ্ছে।  তথ্যসূত্র  বিষয়শ্রেণী:গুজরাতের জেলা বিষয়শ্রেণী:পাটন জেলা বিষয়শ্রেণী:২০০০-এ গুজরাতে প্রতিষ্ঠিত
কর্ভাস () কর্ভিডি গোত্রের অন্তর্গত একজাতীয় পাখি। উষ্ণমন্ডলীয় সব মহাদেশ (দক্ষিণ আমেরিকা ব্যতীত) এবং বেশ কিছু দ্বীপ অঞ্চলে কাকের বিস্তার রয়েছে। কর্ভাস গণের মধ্যে প্রায় ৪০টি বিভিন্ন প্রজাতির কাক দেখা যায়। কর্ভিডি গোত্রের প্রায় এক-তৃতীয়াংশই বিভিন্ন প্রজাতির কাকে পূর্ণ। অধিকাংশ কাকের দেহবর্ণ কালো রঙের। কাকের উদ্ভব ঘটেছে মধ্য এশিয়ায়। সেখান থেকে এটি উত্তর আমেরিকা, আফ্রিকা, ইউরোপ এবং অস্ট্রেলিয়া মহাদেশে ছড়িয়ে পড়ে। বাংলায় কাক বলতে সাধারণত পাতিকাককে বোঝায়।  কাককে পক্ষীজগতের সর্বাপেক্ষা চালাক পাখি বলে মনে করা হয়। শুধু তাই নয়, প্রাণীজগতের অন্যতম চালাক প্রাণী হিসেবে এদের গণ্য করা হয়। আধুনিক গবেষণায় দেখা গিয়েছে, কাক যে কেবল যন্ত্রপাতি ব্যবহার করতে পারে তাই নয়, যন্ত্রপাতি নির্মাণেও এরা পারদর্শী।   চিত্রশালা    তথ্যসূত্র   বিষয়শ্রেণী:কর্ভিডি বিষয়শ্রেণী:বাংলাদেশের পাখি বিষয়শ্রেণী:কথাবলা পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:কর্ভাস বিষয়শ্রেণী:পাখির গণ